ముహమ్మద్ హమ్‌దుల్లా సయీద్

ముహమ్మద్ హమ్‌దుల్లా సయీద్ (జననం 11 ఏప్రిల్ 1982) భారతదేశానికి చెందిన రాజకీయ నాయకుడు. అతను లక్షద్వీప్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
వివాహం
ముహమ్మద్ హమ్‌దుల్లా సయీద్ ఢిల్లీకి చెందిన అమ్నా మీర్జాను 2012 ఫిబ్రవరి 19న వివాహం చేసుకున్నాడు.  
రాజకీయ జీవితం
ముహమ్మద్ హమ్‌దుల్లా సయీద్ తన తండ్రి మాజీ కేంద్ర మంత్రి పీఎం సయీద్ మరణాంతరం రాజకీయాల్లోకి వచ్చి 2009లో జరిగిన లోక్‌సభ ఎన్నికలలో లక్షద్వీప్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి పి. పూకున్హి కోయాపై 2,198  ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

ఆయన ఆ తరువాత 2014, 2019లో జరిగిన లోక్‌సభ ఎన్నికలలో వరుసగా ఎన్‌సీపీ అభ్యర్థి మహమ్మద్ ఫైజల్ చేతిలో ఓడిపోయి, 2024లో జరిగిన లోక్‌సభ ఎన్నికలలో  ఎన్‌సీపీ అభ్యర్థి మహమ్మద్ ఫైజల్ పై 2,647 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.

మూలాలు


వర్గం:లక్షద్వీప్ రాజకీయ నాయకులు
వర్గం:లక్షద్వీప్ నుండి ఎన్నికైన లోక్‌సభ సభ్యులు
వర్గం:1982 జననాలు
వర్గం:15వ లోక్‌సభ సభ్యులు
వర్గం:18వ లోక్‌సభ సభ్యులు